Pait kamap long Niugini

Wol Woa 2 insait long Pasifik i bin kamap long Niugini long Jenueri 1942 i go inap long woa i pinis long Ogas 1945. Long namba wan hap bilong pait long 1942, ol ami bilong Siapan i go insait long Teritori bilong Niugini long Jenueri 23 na Teritori bilong Papua long Julai 21, na ol i kisim westen Niugini (dispela em wanpela hap bilong Nedalen Is Indis) long Mas 29. Long namba tu hap, we i stat long 1942 i go inap long taim ol Japan i givap, ol ami we Australia i go pas long en, i rausim ol Siapan long Papua pas, bihain long Niugini, na bihain long koloni bilong ol Nedalen.

Grup:Histori long Papua Niugini